יחסי ישראל – פפואה גינאה החדשה

יחסי ישראל–פפואה גינאה החדשה הם היחסים הדיפלומטיים הרשמיים שמתקיימים בין מדינת ישראל לבין פפואה גינאה החדשה. שגרירות פפואה גינאה החדשה בישראל שוכנת בירושלים. שתי המדינות יצרו קשרים דיפלומטיים ראשונים בשנת 1978, כשלוש שנים לאחר קבלת עצמאותה של פפואה גינאה החדשה מאוסטרליה. בנובמבר 2012 בעת ההצבעה בעצרת הכללית של האו"ם על שדרוג מעמדה של הרשות הפלסטינית מישות משקיפה שאינה מדינה, למדינה משקיפה שאינה חברה (החלטה 67/19 של העצרת הכללית של האו"ם), פפואה גינאה החדשה נמנעה בהצבעתה. בכלל בשנים האחרונות, פפואה גינאה החדשה נוהגת שלא לתמוך בהצבעות אנטי-ישראליות באו"ם בהימנעות. במהלך אוקטובר 2013, ראש ממשלת פפואה גינאה החדשה, פיטר אוניל, הגיע לביקור רשמי בישראל, במהלכו קיים פגישה עם נשיא מדינת ישראל שמעון פרס. בהמשך נטע אוניל עץ בבירה ירושלים, בעודו הצהיר "נטיעת העץ מסמלת כי לעולם יש עתיד, וכי לכולנו יש חיים". בספטמבר 2017 חתם משרד החוץ הישראלי על הצהרת כוונות משותפת עם הארגון האוסטרלי "YWAM Medical Ships" המעניק סיוע רפואי לפפואה גינאה החדשה בה נקבע שישראל תספק תרופות, תכשיר צוות רפואי ותקים מרכזים רפואיים בפפואה גינאה החדשה. בדצמבר 2017, במסגרת התוכנית "נוער עם משימה" של הארגון, יגיעו לפפואה גינאה החדשה 61 רופאים ישראלים, ציוד רפואי ותרופות יסופקו באונייה ומומחים ישראלים יכשירו עמיתים וצוותים רפואיים במדינה למשך 6 חודשים. בשנת 2018 ישראל שלחה סיוע הומניטרי באמצעות סוכנות הסיוע הלאומית של ישראל – מש"ב שכלל 40 גנרטורים חשמליים לאזורים בפפואה גינאה החדשה שנפגעו ברעידת אדמה חזקה שהתרחשה ב-7 במרץ. בשנת 2020 נעצר ראש הממשלה אוניל על ידי המשטרה בבירה פורט מורסבי לאחר האשמות כי רכש 2 גנרטורים מישראל בשווי 50 מיליון קינה (14 מיליון דולר אמריקאי) ללא אישור הפרלמנט, אך זוכה במשפט שנערך באוקטובר 2021. בפברואר 2023 הודיעה פפואה גינאה החדשה על כוונתה לפתוח שגרירות בירושלים. ב-5 בספטמבר אותה שנה נחנכה השגרירות בטקס במעמד ראש ממשלת פפואה גינאה החדשה ג'יימס מרפה וראש ממשלת ישראל בנימין נתניהו. ישראל תממן בשנתיים הראשונות את עלויות הנכס שבו הוקמה השגרירות. בדצמבר 2023, הודיע שר החוץ אלי כהן לראשי הרשויות ביהודה ושומרון, כי בכוונתה של פפואה גינאה החדשה, לפתוח קונסולית כבוד בעיר אריאל, ובכך להיות המדינה הראשונה שפתחה קונסוליה ביהודה ושומרון. למרות זאת, פפואה גינאה החדשה מכירה גם בקיומה של מדינה פלסטינית, והיא אחת משתי המדינות היחידות באוקיאניה (לצד ונואטו) אשר מכירות בה. ישנן טענות שאנשי הגוגודלה במחוז המערבי של פפואה גינאה החדשה הם צאצאים של שבט אבוד של ישראל. הטענות נותחו על ידי הפרופסור טיודור פרפיט ללימודי דת באוניברסיטת פלורידה הבינלאומית.[דרושה הבהרה] מדיה וקבצים בנושא יחסי ישראל – פפואה גינאה החדשה בוויקישיתוף אתר קונסול הכבוד של פפואה גינאה החדשה בישראל (באנגלית) אתר האינטרנט של שגרירות ישראל בקנברה, המופקדת גם על המגעים מול פפואה גינאה החדשה יורי ילון, פרס נפגש עם מנהיגי מלטה ופפואה ניו-גינאה, באתר ישראל היום, 17 באוקטובר 2013 Papua New Guinea PM Plants a Tree in Jerusalem, באתר הג'רוזלם פוסט The Prime Minister of Papua New Guinea Plants a Tree in Jerusalem, באתר קק"ל ישראל תעזור ליוסטון ולפפואה גינאה החדשה, באתר NEWSru.co.il (ברוסית) ישראל תשלח 61 רופאים לפפואה גינאה החדשה, באתר NEWSru.co.il (ברוסית) ישראל תורמת גנרטורים לפפואה עבור אזורים שנפגעו ברעידת אדמה, באתר NEWSru.co.il (ברוסית) A. P. R. editor, Former PNG PM O’Neill to stand trial over Israeli generators purchase | Asia Pacific Report (באנגלית) Papua New Guinea ex-PM O'Neill arrested for suspicious deal with Israel, The Jerusalem Post (באנגלית) Donald Nangoi, Court acquits O’Neill, Post Courier, ‏14 באוקטובר 2021 (באנגלית) איתמר אייכנר, פפואה גינאה החדשה תפתח שגרירות בירושלים, באתר ynet, 26 בפברואר 2023 איתמר אייכנר, לקראת פתיחת השגרירות בי-ם: ר"מ פפואה גינאה החדשה הגיע לישראל, באתר ynet, 4 בספטמבר 2023 פפואה גינאה החדשה פתחה שגרירות בירושלים, באתר "סרוגים", 5 בספטמבר 2023 איתמר אייכנר, נכס השגרירות החדשה בירושלים - במימון ישראל בשנתיים הראשונות, באתר ynet, 11 בספטמבר 2023 בנצי רובין, ‏בשורה היסטורית: נציגות זרה ראשונה תיפתח ביו"ש, באתר "סרוגים", 25 בדצמבר 2023 A lost tribe?, The Jerusalem Post (באנגלית) Florida International University, Lost Tribes of Israel scholar uncovers Jewish movement in Papua New Guinea, prnewswire.com (באנגלית) Tudor hot on trail of Gogodala 'lost tribe of Israel', Keith Jackson & Friends: PNG ATTITUDE